હાલની સરકાર રેલવેને વર્લ્ડ ક્લાસ બનાવવાની વાત કરે છે, પણ તેની દૃષ્ટિ રેલવેને સામાન્ય મુસાફરની નજરે જોવાની નથી. વડાપ્રધાન ભલે દેશમાં મેટ્રો અને બુલેટ ટ્રેન દોડાવવાનો ઇરાદો ધરાવતા હોય, પરંતુ હકીકત એ છે કે, બંને અતિ ખર્ચાળ છે અને ભારત જેવા ગરીબ અને વિકસિત દેશને પોસાય તેમ નથી. એમાં પણ બુલેટ ટ્રેન માટે જે પ્રકારનાં ટ્રેક અને સ્ટેશનો જોઈએ તે ઊભાં કરવામાં ભારતનો પનો ટૂંકો પડી શકે.